
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1687 

18 Δεκεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ειδικό πρόγραμμα Ολοκληρωμένης Παρέμβασης για 
άνεργους ηλικίας 18-64 ετών, απολυμένους από 


την επιχείρηση "ΚΑΤΕΡΙΝΑ ΕΠΕ - ΒΙΟΜΗΧΑΝΙΑ 

ΕΤΟΙΜΩΝ ΕΝΔΥΜΑΤΩΝ". 1 

Χαρακτηρισμός Ιερού Ναού Αγ. Ιωάννου Προδρόμου 
Δημ. Διαμ. Δρακότρυπας, Δήμου Μουζακίου, επαρ¬ 
χίας Καρδίτσας, Ν. Καρδίτσας, ως ιστορικό διατη¬ 
ρητέο μνημείο . 2 

Χαρακτηρισμός Ιερού Ναού Αγ. Αθανασίου Παλαιού 
Παντελεήμονα, Δήμου Ανατολικού Ν. Πιερίας, ως 

ιστορικού διατηρητέου μνημείου . 3 

Χαρακτηρισμός Ιερού Ναού Αγ. Γεωργίου, Δημ. Διαμ. 

Αγ. Νικολάου, Δήμου Βοϊών, Επαρχίας Λιμεράς, Ν. 

Λακωνίας, ως αρχαίου μνημείου. 4 

Χαρακτηρισμός I. Μονής Γενεθλίου Θεοτόκου Κοιν. 
Διαμ. Βλασίου, Κοινότητας Αθαμανών, επαρχίας 
Καρδίτσας, Νομού Καρδίτσας, ως ιστορικού διατη¬ 
ρητέου μνημείου . 5 

Χορήγηση άδειας άσκησης επαγγέλματος Φυσικού 
Νοσοκομείου Ακτινοφυσικού Ιατρικής στην Κου- 
σκουλή Παναγιώτα του Ιωάννου. 6 


ΑΠΟΦΑΣΕΙ Σ 

Αριθ. 31658 (1) 

Ειδικό πρόγραμμα Ολοκληρωμένης Παρέμβασης για 
άνεργους ηλικίας 18-64 ετών, απολυμένους από την 
επιχείρηση "ΚΑΤΕΡΙΝΑ ΕΠΕ - ΒΙΟΜΗΧΑΝΙΑ ΕΤΟΙΜΩΝ 
ΕΝΔΥΜΑΤΩΝ". 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/85 "Κυβέρνηση και Κυβερ¬ 
νητικά Όργανα" (ΦΕΚ 137/Α/85) 

2. Τις διατάξεις του Π.Δ. 368/89 "Οργανισμός του Υπ. 
Εργασίας" όπως τροποποιήθηκε και ισχύει σήμερα (ΦΕΚ 
163/Α/16-6-98). 


3 Τις διατάξεις του Ν.Δ. 212/69 "Περί Οργανώσεως και 
Διοικήσεως του Ο.Α.Ε.Δ." (ΦΕΚ 112/Α/69) 

4. Τις διατάξεις του άρθρου 29 του Ν. 1262/82 "Για την 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας καιτροποποίηση συναφών 
διατάξεων"όπως τροποποιήθηκε με τα άρθρα 6 και 7 του 
Ν. 1836/89 (ΦΕΚ 79/Α/89). 

5. Τις διατάξειςτηςπαρ.δτου άρθρου 20τουΝ. 2639/98 
(ΦΕΚ 205/Α/98) 

6. Τις διατάξεις των παραγρ. 8 καιθτου άρθρου 6του Ν. 
2956/01 "Αναδιάρθρωση του Ο.Α.Ε.Δ. και άλλες διατά¬ 
ξεις" (ΦΕΚ 258/6-11-01). 

7. Τις διατάξεις του άρθρου 6 του Ν. 2434/96 (ΦΕΚ 
188/Α/96) 

8. Τις υπ' αριθμ. 2509/2001 και 2837/2001 αποφάσεις 
του Δ.Σ. του Ο.Α.Ε.Δ. (αριθμ. συνεδρ. 45/22-10-01 και 49/ 
13.11.01) που μας κοινοποιήθηκαν με τα υπ’ αριθμ. Β 
125051/24-10-01 και Β 127743/20-11-2001 έγγραφά του, 
αποφασίζουμε: 

Καταρτίζουμε πρόγραμμα Ολοκληρωμένης Παρέμβα¬ 
σης για άνεργους ηλικίας 18-64 ετών απολυμένους από 
την επιχείρηση "ΚΑΤΕΡΙΝΑ ΕΠΕ - ΒΙΟΜΗΧΑΝΙΑ ΕΤΟΙΜΩΝ 
ΕΝΔΥΜΑΤΩΝ" ως εξής: 

ΚΕΦΑΛΑΙΟ Α' 

1. Δομή Στήριξης 

Με απόφαση του Δ.Σ. του ΟΑΕΔ συστήνεται δομή στή¬ 
ριξης η οποία θα αποτελείται από: 

α) Τον Προϊστάμενο της Υπηρεσίας του ΟΑΕΔ του Νο¬ 
μού, ως Πρόεδρο. 

β) Έναν (1) εκπρόσωπο του Εργατοϋπαλληλικού Κέ¬ 
ντρου Ν. Πιερίας. 

γ) Έναν εκπρόσωπο του Σωματείου εργαζομένων στην 
επιχείρηση "ΚΑΤΕΡΙΝΑ ΕΠΕ - ΒΙΟΜΗΧΑΝΙΑ ΕΤΟΙΜΩΝ 
ΕΝΔΥΜΑΤΩΝ" 

δ) Τρεις (3) εκπροσώπους των εργοδοτών (1 από ΣΕΒ, 
1 από ΕΣΕΕ και 1 από ΓΣΒΕΕ) 

2. Έργο της δομής στήριξης είναι: 

• Η μελέτη του υφιστάμενου κοινωνικό - οικονομικού 
πλαισίου 

• Η καταγραφή ανέργων 

• Η έρευνα επιχειρήσεων 

• Η υποστήριξη - συμβουλευτική καθοδήγηση ανέργων 
για κατάρτιση - απασχόληση - αυτοαπασχόληση. 

• Παρακολούθηση αξιολόγησης 

• Ενδιάμεσες και τελικές εκθέσεις. 

3. Η δομή στήριξης θα πρέπει να συγκροτηθεί εντός 10 
ημερών από την κοινοποίηση στους ενδιαφερομένους 
της παρούσας απόφασης. Σε περίπτωση που ένας φορέ¬ 
ας δεν υποδείξει εκπρόσωπο εντός του ίδιου ως άνω χρο¬ 
νικού διαστήματος, τότε η δομή θα συγκροτηθεί με τους 
υποδειχθέντες από τους υπόλοιπους φορείς. 

4. Η δομή στήριξης θα πλαισιωθεί από επιστημονική και 
τεχνική δομή (δομή υλοποίησης), η οποία θα αναλάβειτην 
υλοποίηση του έργου που περιγράφεται στην Υ.Α. Το έρ¬ 
γο της επιστημονικής και τεχνικής δομής θα ανατεθεί σε 
φορέα μετά από διαγωνισμό που θα γίνει με συντετμημέ- 
νες διαδικασίες και σύμφωνα με τη νομοθεσία που διέπει 
τη σύναψη δημοσίων συμβάσεων παροχής υπηρεσιών 
των Ν.Π.Δ.Δ. 

Στην προκήρυξη θα ορισθούν το περιεχόμενο του έρ¬ 
γου και οι προϋποθέσεις που πρέπει να πληρούν οι φο¬ 
ρείς που θα συμμετάσχουν στο διαγωνισμό. 

Η δαπάνη για τη λειτουργία της επιστημονικής και τε¬ 
χνικής δομής, το έργο της οποίας έχει διάρκεια 18 μηνών, 
θα ανέλθει στο συνολικό ποσό των 10 εκατομμυρίων 
δραχμών ή 29.347,03 € ΕΥΡΩ συμπεριλαμβανομένου 
του Φ.Π.Α. και θα καλυφθεί από τον ΟΑΕΔ (ΚΑΕ 0 264 του 
φορέα 200). 

ΚΕΦΑΛΑΙΟ Β' 

ΜΕΤΡΑ ΓΙΑ ΤΗΝ ΚΑΤΑΡΤΙΣΗ 

Στην περίπτωση που η δομή στήριξης προτείνειτην υλο¬ 
ποίηση δράσεων κατάρτισης, η μεθοδολογία και υλοποί¬ 
ηση της θεωρητικής και πρακτικής άσκησης, καθώς και οι 
ειδικότητες, θα καθοριστούν από τη Δ/νση Α3 σε συνερ¬ 
γασία με τη Δομή Υλοποίησης μετά την οριστική κατα¬ 
γραφή της ομάδας στόχου. 

Η δαπάνη για την κατάρτιση θα καλυφθεί από τον ΟΑΕΔ 
και θα ανέλθει στο ποσό των 480.000.000 δρχ. ή 
1.408.657,37 6 , ήτοι: 200 άτομα X 600 ώρες X 4.000 δρχ. 
ή 11,74 6 (μέσο ωριαίο κόστος) = 480.000.000 ή 
1.408.657,37 6 δρχ. 

ΚΕΦΑΛΑΙΟ Γ’ 

1. ΜΕΤΡΑ ΓΙΑ ΤΗΝ ΑΠΑΣΧΟΛΗΣΗ 

Καταρτίζεται πρόγραμμα επιχορήγησης ιδιωτικών επι¬ 
χειρήσεων για την απασχόληση 250 ανέργων ηλικίας 18- 
64 ετών, απολυμένων από την επιχείρηση "ΚΑΤΕΡΙΝΑ 
ΕΠΕ - ΒΙΟΜΗΧΑΝΙΑ ΕΤΟΙΜΩΝ ΕΝΔΥΜΑΤΩΝ". 

Στο πρόγραμμα είναι δυνατόν να ενταχθούν ιδιωτικές 
επιχειρήσεις με την προϋπόθεση ότι κατά το τρίμηνο που 
προηγείται του μήνα υποβολής της αίτησής τους για υπα¬ 
γωγή τους στο πρόγραμμα δε θα έχουν απολύσει προ¬ 
σωπικό χωρίς να το αντικαταστήσουν και ότι θα προσλά- 
βουν άνεργους ηλικίας 18-64 ετών, απολυμένους απάτην 
επιχείρηση "ΚΑΤΕΡΙΝΑ ΕΠΕ - ΒΙΟΜΗΧΑΝΙΑ ΕΤΟΙΜΩΝ 
ΕΝΔΥΜΑΤΩΝ". 

2. ΕΞΑΙΡΕΣΕΙΣ 

Δεν περιλαμβάνονται όλες γενικά οι Τράπεζες, όλες οι 
ΔΕΚΟ (ΔΕΗ, ΕΥΔΑΠ, ΟΣΕ, ΕΛΤΑ, ΕΟΤ, ΕΟΜΜΕΧ, ΟΑΣΑ, 
ΟΤΕ, κ.λ.π.), και οι θυγατρικές τους εταιρίες, η Ολυμπια¬ 
κή Αεροπορία και οι θυγατρικές της εταιρίες, η ΕΠΑΕ, οι 
ΠΑΕ, τα αθλητικά σωματεία, η ΕΣΑΚ, οι πολιτικές οργα¬ 
νώσεις και κόμματα, οι επιχ/σεις που έχουν σχέση με τα 
τυχερά ψυχαγωγικά, ηλεκτρονικά παιχνίδια (εκτός από 
τις επιχειρήσεις ΠΡΟΠΟ και ΛΟΤΤΟ που επιχορηγού¬ 


νται), όλες οι επιχ/σεις που λειτουργούν αποκλειστικά και 
μόνο βραδινές ώρες, καθώς και οι επιχειρήσεις που έχουν 
σύνθετο αντικείμενο δραστηριότητας και το ένα εξ’ αυ¬ 
τών περιλαμβάνεται στις εξαιρέσεις της παρούσας παρα¬ 
γράφου. 

3. ΠΡΟΫΠΟΘΕΣΕΙΣ ΥΠΑΓΩΓΗΣ 

Απαραίτητες προϋποθέσεις υπαγωγής στο ως άνω 
πρόγραμμα είναι: 

• Οι νεοπροσληφθέντες να είναι απολυμένοι από την 
επιχείρηση "ΚΑΤΕΡΙΝΑ ΕΠΕ - ΒΙΟΜΗΧΑΝΙΑ ΕΤΟΙΜΩΝ 
ΕΝΔΥΜΑΤΩΝ" 

• Να έχουν την ελληνική υπηκοότητα ή την υπηκοότητα 
κράτους μέλους της ΕΕ ή να είναι Έλληνες ομογενείς που 
απασχολούνται νόμιμα στην Ελλάδα ή να εμπίπτουν στο 
άρθρο 11 του ΚΑΝ/ΕΟΚ/1612/68. 

• Να έχουν ηλικία 18-64 ετών. 

• Να είναι εγγεγραμμένοι στα μητρώα ανέργων των 
Υπηρεσιών του ΟΑΕΔ. 

• Να είναι εγγεγραμμένοι στις καταστάσεις της δομής 
στήριξης. 

4. ΠΟΣΟ ΕΠΙΧΟΡΗΓΗΣΗΣ. 

Το ποσό της επιχορήγησης για κάθε ημέρα εργασίας 
πλήρους απασχόλησης καθορίζεται στις 7.000 ή 20,54 € 
ΕΥΡΩ δρχ. και μέχρι (25) ημέρες κατ’ ανώτατο όριο για 
κάθε μήνα, εφόσον υπάρχουν όμως (20) τουλάχιστον 
ημερομίσθια το μήνα για κάθε επιχορηγούμενο μισθωτό. 

Σε περίπτωση που επιχορηγούμενος μισθωτός απα¬ 
σχολείται κάθε ημέρα από τέσσερις (4) και άνω ώρες (με¬ 
ρική απασχόληση) τότε η επιχείρηση θα επιχορηγείται με 
το ήμισυ της επιχορήγησης που ορίζεται ανωτέρω. 

Η επιχείρηση θα καταβάλλει στους προσληφθέντες μι¬ 
σθό που δεν μπορεί να είναι κατώτερος του προβλεπομέ- 
νου από τις οικείες Σ.Σ.Ε. θα τους ασφαλίζει στους οικεί¬ 
ους κλάδους κύριας και επικουρικής ασφάλισης και θα 
τους απασχολεί με πλήρες ωράριο εργασίας. 

5. ΔΙΑΡΚΕΙΑ 

Το πρόγραμμα αυτό είναι διάρκειας 24 μηνών. 

6. ΔΙΚΑΙΟΛΟΓΗΤΙΚΑ ΥΠΑΓΩΓΗΣ 

Για να ενταχθεί στο πρόγραμμα αυτό κάποια επιχείρη¬ 
ση, πρέπει να υποβάλλει στην αρμόδια του τόπου απα¬ 
σχόλησης Υπηρεσία του ΟΑΕΔτα εξής δικαιολογητικά: α) 
Έντυπη αίτηση - Δήλωση που θα περιέχει την επωνυμία, 
τον κλάδο οικονομικής δραστηριότητας και τον αριθμό 
των ανέργων που θα προσλάβει με το πρόγραμμα, β) Κα¬ 
ταστάσεις του προσωπικού των τριών (3) μηνών που 
προηγούνται του μήνα υποβολής της αίτησης, γ) Κατα¬ 
στατικό εταιρίας ή έναρξη επιτηδεύματος. 

Γ ια την ύπαρξη των προϋποθέσεων ένταξης των επιχει¬ 
ρήσεων στο πρόγραμμα κρίνουν οι κατά τόπους αρμόδι- 
οι Δ/ντές ή Προϊστάμενοι των Υ.Ν., Τ.Υ., ΓΈ. και ΚΠΑτου 
ΟΑΕΔ. Η προθεσμία πλήρωσης των θέσεων που εγκρίνο- 
νται είναι δύο (2) το αργότερο μήνες από την ημερομηνία 
έκδοσης της σχετικής εγκριτικής απόφασης. 

7. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

Α. Η αρμόδια Υπηρεσία θα προβαίνει στην καταβολή 
της επιχορήγησης αφού ελέγξει τα πιο κάτω δικαιολογη- 
τικά που η επιχορηγούμενη επιχ/ση υποβάλλει: 

α) Έντυπη κατάσταση που θα περιλαμβάνει το ονομα¬ 
τεπώνυμο των προσληφθέντων βάσει του προγράμμα- 

τος, τη χρονολογία γέννησης, την ειδικότητα, τη χρονο¬ 
λογία πρόσληψης, τα ημερομίσθια που πραγματοποιήθη¬ 
καν κατά μήνα, το ποσό της ημερήσιας επιχορήγησης, το 
ποσό με το οποίο βαρύνεται ο Ο.Α.Ε.Δ. σύμφωνα με το 
πρόγραμμα, το συνολικό ακαθάριστο ποσό που δικαιού¬ 
ται ο εργαζόμενος το οποίο δεν θα είναι κατώτερο του 
προβλεπόμενου από τις οικείες Συλλογικές Συμβάσεις 
Εργασίες (Σ.Σ.Ε.) και στη στήλη της υπεύθυνης δήλωσης, 
τις υπογραφές των προσληφθέντων μισθωτών, ότι απα¬ 
σχολήθηκαν και πληρώθηκαν το χρονικό διάστημα για το 
οποίο ζητείται η επιχορήγηση. 

β) Μισθοδοτικές καταστάσεις του χρονικού διαστήμα¬ 
τος, το οποίο ζητά να επιχορηγηθεί, 
γ) Βιβλίο αγοράς ενσήμων, 
δ) Βεβαίωση της δομής στήριξης 
ε) Δελτία ανεργίας των μισθωτών που προσλήφθηκαν. 
στ’) Φωτοτυπημένα αντίγραφα των αναγγελιών πρό¬ 
σληψης. 

ζ) Αντίγραφο καταστατικού οι εταιρείες και βεβαίωση 
έναρξης επιτηδεύματος οι λοιπές επιχειρήσεις. 

η) Βεβαίωση ασφαλιστικής και φορολογικής ενημερό¬ 
τητας. 

Β. Η αρμόδια Υπηρεσία του ΟΑΕΔ υποχρεούται να 
πραγματοποιεί επιτόπιους ελέγχους απαραίτητα πριντην 
καταβολή της πρώτης επιχορήγησης, καθώς και μία φο¬ 
ρά τουλάχιστον ανά εξάμηνο για τη διαπίστωση της τή¬ 
ρησης των όρων του προγράμματος και να συντάσσει 
σχετικές εκθέσεις. (Ένα αντίγραφο του ελέγχου θα παρα¬ 
μένει στο φάκελο της επιχείρησης και ένα θα παραδίδεται 
στην επιχείρηση). Επίσης υποχρεούται να τηρεί ετήσιο 
μητρώο επιχορηγουμένων επιχ/σεων. 

8. ΧΡΟΝΟΣ ΥΠΟΧΡΕΩΤΙΚΗΣ ΑΠΑΣΧΟΛΗΣΗΣ-ΔΕΣΜΕΥ¬ 
ΣΕΙΣ 

α) Οι επιχειρήσεις υποχρεούνται να διατηρήσουντις θέ¬ 
σεις εργασίας (παλαιές και νέες) καθ’ όλη τη διάρκεια του 
προγράμματος. 

Σε περίπτωση που η επιχείρηση ή το υποκατάστημά της 
που λειτουργεί στον ίδιο Νομό μειώσει το προσωπικό της 
(απόλυση ή οικειοθελής αποχώρηση) και εφόσον δεν το 
αντικαταστήσει μέσα σε τριάντα (30) ημέρες, το πρό¬ 
γραμμα θα διακόπτεται κατά τόσες θέσεις εργασίας όσες 
μειώθηκε το προσωπικό και θα επιστρέφεται το αναλο¬ 
γούν ποσό επιχορήγησης, σύμφωνα με τους όρους της 
παρούσας Υ.Α.,. 

β) Δεν θεωρείται μείωση η περίπτωση στράτευσης, 
ασθένειας, συνταξιοδότησης, φυλάκισης, θανάτου και 
λήξης σύμβασης ορισμένου χρόνου ή έργου, κατά τη 
διάρκεια των τριών (3) μηνών που προηγούνται της ημε¬ 
ρομηνίας υποβολής της αίτησης, εφόσον η επιχείρηση 
προσκομίσει τα απαραίτητα δικαιολογητικά από τα οποία 
θα αποδεικνύονταιτα ανωτέρω. 

γ) Επιχειρήσεις που έχουν υπαχθεί στο παρόν πρό¬ 
γραμμα δεσμεύονται και για το προσωπικό των υποκατα¬ 
στημάτων τους που λειτουργούν στον ίδιο Νομό, όπου και 
οι επιχορηγούμενες. Δεν δεσμεύονται όμως για το προ¬ 
σωπικό άλλων επιχειρήσεων στις οποίες μετέχουν μειο- 
ψηφικά, με την προϋπόθεση να μη μεταφέρεται προσωπι¬ 
κό από τη μία επιχείρηση στην άλλη. 

δ) Επιχειρήσεις δεν δεσμεύονται από τις παραπάνω δια¬ 
τάξεις για τα άτομα που τυχόν προσλάβουν στο χρονικό 
διάστημα από την ημερομηνία κατάθεσης της αίτησής 


τους και μέχριτην έκδοση της εγκριτικής απόφασης, εφό¬ 
σον δηλώσουν εγγράφως ότι δεν επιθυμούν να τα υπαγά¬ 
γουν στο πρόγραμμα. 

ε) Δεν δεσμεύονται για άτομα που θα προσλάβουν μετά 
την τελευταία, με το πρόγραμμα, πρόσληψη. 

στ’) Τέλος δεν δεσμεύονται για άτομα που έχουν προ- 
σλάβει σύμφωνα με τα προγράμματα Ειδικών Κοινωνικών 
Ομάδων σε περίπτωση που αυτά αποχωρήσουν οικειοθε- 
λώς ή κατά το κρίσιμο 3μηνο πριν από την ημερομηνία 
υποβολής της αίτησής της επιχείρησης ή κατά τη διάρ¬ 
κεια του προγράμματος που προηγούνται της υποβολής 
της αίτησης υπαγωγής της επιχείρησης στο πρόγραμμα. 

9. ΠΡΟΘΕΣΜΙΑ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ ΓΙΑ 
ΚΑΤΑΒΟΛΗ ΕΠΙΧΟΡΗΓΗΣΗΣ 

Αξιώσεις εργοδοτών για είσπραξη της επιχορήγησης 
για άτομα που θα υπαχθούν στο πρόγραμμα ασκούνται: 

α) για τον πρώτο μήνα απασχόλησης μέσα σε δύο (2) 
μήνες. 

β) για τους επόμενους είκοσι (20) μήνες απασχόλησης 
εντός (2) μηνών από τη λήξη κάθε διμήνου και 

γ) για την καταβολή της επιχορήγησης των τριών (3) τε¬ 
λευταίων μηνών εντός δύο (2) μηνών από τη λήξη του 
προγράμματος και με την προϋπόθεση ότι θα έχει γίνει 
έλεγχος του προσωπικού της επιχείρησης, για το οποίο 
δεσμεύτηκε. 

δ) σε περίπτωση εκπρόθεσμης υποβολής δικαιολογητι- 
κών είναι δυνατή κατά ένα (1) το ανώτερο μήνα η επιμή¬ 
κυνση των ως άνω προθεσμιών μετά από αιτιολογημένη 
απόφαση του Δ/ντή ή Προϊσταμένου της Υ.Ν., Τ.Υ. ή Γ.Ε. 
ή ΚΠΑτου Οργανισμού. 

ε) είναι δυνατή η επιμήκυνση του χρόνου επιχορήγησης 
του εργοδότη κατά τριάντα (30) το πολύ ημερολογιακές 
ημέρες με ισόχρονη δέσμευση της επιχείρησης, για μη 
απόλυση προσωπικού, σε περίπτωση χορήγησης κανονι¬ 
κής άδειας, απουσίας προσωπικού, σοβαρής ασθένειας 
εργαζομένου, άδειας άνευ αποδοχών κ.λ.π., μετά από αί¬ 
τηση του ενδιαφερομένου εργοδότη και απόφαση του 
Δ/ντή της κατά τόπον αρμόδιας Υπηρεσίας του ΟΑΕΔ. 

Επίσης σε περίπτωση αντικατάστασης μισθωτού μέσα 
στην προθεσμία των τριάντα (30) ημερολογιακών ημερών 
είναι δυνατή η επιμήκυνση του χρόνου επιχορήγησης και 
δέσμευσης του εργοδότη κατά (30) ημερολογιακές ημέ¬ 
ρες για κάθε άτομο που αντικαταστάθηκε, μετά από αίτη¬ 
ση του εργοδότη και απόφαση του αρμόδιου Δ/ντή της 
Υπηρεσίας. 

10. ΑΡΜΟΔΙΟΤΗΤΕΣΔ/ΝΤΩΝ Ή ΠΡΟΪΣΤΑΜΕΝΩΝ Υ.Ν., 
Τ.Υ., Γ.Ε. ΚΑΙ Κ.Π.Α. Ο.Α.Ε.Δ. 

Οι αρμόδιοι κατά τόπον Δ/ντές ή Προϊστάμενοι Υ.Ν., 
Τ.Υ., Γ.Ε. και Κ.Π.Α. του Οργανισμού, θα αποφασίζουν για 
τη συνέχιση ή μη στο πρόγραμμα, στις κατωτέρω περι¬ 
πτώσεις: 

α) Σε τυχόν εκπρόθεσμη αντικατάσταση μισθωτού, πέ¬ 
ραν της προβλεπόμενης προθεσμίας των 30 ημερολογια¬ 
κών ημερών, και μέχριτριάντα (30) ακόμη ημερολογιακές 
ημέρες. 

β) Σε περίπτωση αντικατάστασης μισθωτού τριάντα 
(30) ημερολογιακές ημέρες πριν την αποχώρησή του, με 
την προϋπόθεση ότι ο εργοδότης θα δηλώσει ότι η πρό¬ 
σληψη έγινε για αντικατάσταση του μισθωτού που πρό¬ 
κειται να αποχωρήσει, λόγω εκμάθησηςτου αντικειμένου. 

γ) Σε περίπτωση αδυναμίας αντικατάστασης μισθωτών, 

λόγω έλλειψης της συγκεκριμένης ειδικότητας στην Το¬ 
πική Αγορά Εργασίας, με την προϋπόθεση ότι ή έλλειψη 
αυτή θα βεβαιώνεται με απόφασή του. 

δ) Σε περίπτωση έλλειψης ειδικότητας σε επιχορηγού¬ 
μενη θέση θα διακόπτεται η επιχορήγηση μόνο για τη θέ¬ 
ση αυτή, χωρίς άλλες επιπτώσεις για τον εργοδότη. 

11. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή όρων 
ή προϋποθέσεων, μετά από οποιαδήποτε πληρωμή πο¬ 
σού της επιχορήγησης θα εφαρμόζονται οι διατάξεις των 
παρ. 7 και 8 του άρθρου 29 του Ν. 1262/82, όπως συμπλη¬ 
ρώθηκε από τα άρθρα 6 και 7 του Ν. 1836/89 και η επιχο¬ 
ρήγηση θα διακόπτεται με επιστροφή του αναλογούντος 
ποσού. 

Ειδικότερα ο αρμόδιος Προϊστάμενος της Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη δια¬ 
κοπή της επιχορήγησης με επιστροφή του αναλογούντος 
ποσού που αντιστοιχεί στο υπόλοιπο χρονικό διάστημα 
του συνολικού χρόνου απασχόλησης με καταβολή εφά¬ 
παξ εντός 15 ημερών από την κοινοποίηση της απόφασης 
στον ενδιαφερόμενο. 

Εφόσον δεν επιστραφεί εμπρόθεσμα το αναλογούν πο¬ 
σό που αναζητείται, συντάσσεται μετά από απόφαση του 
Δ.Στου Οργανισμού, Πράξη Βεβαίωσης Οφειλής και απο- 
στέλλεται στην αρμόδια Δ.Ο.Υ για βεβαίωση και είσπρα¬ 
ξη του. 

12. ΔΑΠΑΝΗ 

Η δαπάνη για την εφαρμογή του μέτρου αυτού θα κα¬ 
λυφθεί από τον ΟΑΕΔ (ΚΑΕ 0658 Α1 του φορέα 200) και 
θα ανέλθει στο ποσό των 1.050.000.000 δρχ. ή 3.081.438 
6 , ήτοι 250 άτομα X 7.000 ή 20,54 6 δρχ./ημέρα X 24 μή¬ 
νες X 25 ημέρες = 1.050.000.000 δρχ ή 3.081.438 6 . 

ΚΕΦΑΛΑΙΟ Δ' 

1. ΕΙΔΙΚΟ ΜΕΤΡΟΑΥΤΟΑΠΑΣΧΟΛΗΣΗΣ 

Καταρτίζεται πρόγραμμα επιχορήγησης νέων ελευθέ¬ 
ρων επαγγελματιών για 200 άνεργους ηλικίας 18-64 ετών, 
απολυμένους απάτην επιχείρηση "ΚΑΤΕΡΙΝΑ ΕΠΕ - ΒΙΟ¬ 
ΜΗΧΑΝΙΑ ΕΤΟΙΜΩΝ ΕΝΔΥΜΑΤΩΝ". 

2. ΠΟΣΟ ΕΠΙΧΟΡΗΓΗΣΗΣ 

Στους δικαιούχους του ειδικού αυτού μέτρου καταβάλ¬ 
λεται το ποσό των 4.200.000 δρχ. ή 12.325,75 6 . 

3. ΤΡΟΠΟΣ ΚΑΤΑΒΟΛΗΣ ΤΗΣ ΕΠΙΧΟΡΗΓΗΣΗΣ 

Με την έναρξη του προγράμματος οι δικαιούχοι λαμβά¬ 
νουν το ποσό του 1.200.000 δρχ. ή 3.521,64 6 και το υπό¬ 
λοιπο καταβάλλεται ανά εξάμηνο σε τέσσερις ισόποσες 
εξάμηνες δόσεις των 750.000 δρχ. ή 2.201,02 6 απάτην 
ημερομηνία έκδοσης της εγκριτικής απόφασης αφού 
προσκομισθεί βεβαίωση φορολογικής ενημερότητας για 
την καταβολή κάθε ποσού, έντυπη αίτηση και τα απαραί¬ 
τητα δικαιολογητικά λειτουργίας της επιχείρησης. 

4. ΔΙΑΡΚΕΙΑ ΠΡΟΓΡΑΜΜΑΤΟΣ 

Η διάρκεια του προγράμματος καθορίζεται σε 24 μήνες. 

5. ΠΡΟΫΠΟΘΕΣΕΙΣ-ΔΙΚΑΙΟΛΟΓΗΤΙΚΑ 

Οι νέοι επαγγελματίες που επιθυμούν την ένταξή τους 
στο παρόν πρόγραμμα πρέπει να καταθέσουν στην αρμό¬ 
δια Υπηρεσία: 

1. Αίτηση 


2. Δελτίο Ανεργίας το οποίο να είναι σε ισχύ κατά την 
ημερομηνία έναρξης της επιχείρησής τους που αναγρά¬ 
φεται στην βεβαίωση έναρξης επιτηδεύματος από την 
ΔΟΥ. 

3. Βεβαίωση Δομής Υλοποίησης 

4. Βεβαίωση της αρμόδιας ΔΟΥ για την έναρξη επιτη¬ 
δεύματος 

5. Καταστατικό Σύστασης της εταιρίας (σε περιπτώσεις 
εταιριών) 

6. Εκκαθαριστικό ΔΟΥ 

7. Τιμολόγια ή αποδείξεις αγοράς εξοπλισμού 

6. ΕΤΑΙΡΕΙΕΣ 

α) Σε περίπτωση σύστασης Συν/σμού ή Εταιρίας (εκτός 
της Ανώνυμης) το ποσό καταβάλλεται σε όλους τους με- 
τέχοντες στο Συν/σμό ή την Εταιρία που είναι δικαιούχοι 
της επιχορήγησης του ειδικού αυτού μέτρου. 

β) Σε περίπτωση υποβολής αίτησης νέας ετερόρρυθ¬ 
μης Εταιρίας (Ε.Ε.) δεν επιχορηγούνται οι ετερόρρυθμοι 
εταίροι. 

7. ΕΞΑΙΡΕΣΕΙΣ 

Δεν είναι δυνατή η υπαγωγή στο πρόγραμμα αυτό: 

α) Των εποχιακών επιχειρήσεων (δηλαδή όσων δεν λει¬ 
τουργούν για ολόκληρο το έτος), των τυχερών, ψυχαγω¬ 
γικών ή ηλεκτρονικών παιχνιδιών, των πρακτορείων Π ΡΟ- 
ΠΟ, ΛΟΤΤΟ, λαχείων κ.λ.π. καθώς και των επιχειρήσεων 
που λειτουργούν αποκλειστικά και μόνο τις βραδινές 
ώρες. 

β) Των Ανώνυμων Εταιρειών (Α.Ε.) 

γ) Των επιχειρήσεων που λειτουργούν εντός της κατοι¬ 
κίας του επαγγελματία. 

δ) Των επιχειρήσεων εκείνων , που έχουν το ίδιο αντι¬ 
κείμενο δραστηριότητας με επιχείρηση που σταμάτησε 
τη λειτουργία της μέσα στηντελευταία διετία και ανήκε σε 
συγγενείς α' βαθμού ή συζύγους των Ν.Ε.Ε. 

ε) Των επιχειρήσεων εκείνων που έχουν σύνθετο αντι¬ 
κείμενο δραστηριότητας και το ένα εξ’αυτών περιλαμβά¬ 
νεται στις εξαιρέσεις της παρούσας παραγρ. α’. 

8. ΠΡΟΫΠΟΘΕΣΕΙΣ 

Απαραίτητες προϋποθέσεις για την υπαγωγή στο πρό¬ 
γραμμα αυτό είναι: 

1. Να πρόκειται για νέο επαγγελματία , δηλαδή να μην 
είχε επιχείρηση μέσα στην τελευταία διετία καθώς και να 
μην έχει επιχορηγηθεί στο παρελθόν από το πρόγραμμα 
των Νέων Ελεύθερων Επαγγελματιών. 

2. Να έχουν οι ενδιαφερόμενοι την Ελληνική ή την υπη¬ 
κοότητα κράτους - μέλους της Ε.Ε ή να είναι Έλληνες 
ομογενείς που να απασχολούνται νόμιμα στη χώρα και η 
επιχείρηση να εδρεύει και να λειτουργεί στην Ελλάδα 
αποδεικνυομένου από Δελτίο Αστυνομικής Ταυτότητας , 
Διαβατήριο ή άλλου νόμιμου δικαιολογητικού. 

3. Η επιχείρηση να λειτουργεί κανονικά και σε χώρο ανε¬ 
ξάρτητο και κατάλληλα διαμορφωμένο. 

4. Να είναι το καθαρό οικογενειακό εισόδημα μικρότε¬ 
ρο των οκτώ (8) εκατομμυρίων δρχ. ή 23.477,62 6 για 
τους έγγαμους ή των τεσσάρων (4) εκατομμυρίων δραχ¬ 
μών ή 11.738,81 6 για τους άγαμους. Το όριο του εισο¬ 
δήματος αυτού πρέπει να προκύπτει από το εκκαθαριστι¬ 
κό σημείωμα της Δ.Ο.Υ που έλαβαν οι ενδιαφερόμενοι κα- 

τάτο έτος 1999 ή από θεωρημένη Υ.Δτου Ν. 1599/86 αντί¬ 
γραφο της οποίας πρέπει να έχει κατατεθεί οτη Δ.Ο.Υ. 

5. Να διαθέτουν οι ίδιοι επαγγελματίες ή ένας τουλάχι¬ 
στον από τους απασχολούμενους σε αυτούς, κατάλληλη 
ειδικότητα, εφόσον η επιχείρηση ανήκει στο Μεταποιητικό 
Τομέα ή στον Τομέα Παροχής Υπηρεσιών (βάσει πτυχίου ή 
προϋπηρεσίας ή διαπίστωσης των ελεγκτών του Ο.Α.Ε.Δ). 

6. Να απασχολούνται με αυτοπρόσωπη παρουσία, πλή¬ 
ρως και αποκλειστικώς στην επιχείρησή τους και να πα- 
ρευρίσκονται σ’ αυτήν κατά τους επιτόπιους ελέγχους 
της Υπηρεσίας. 

7. Να διαθέτουν κεφάλαιο τουλάχιστον ίσο με το 25% του 
ποσού της επιχορήγησης υπό τη μορφή εμπορευμάτων, 
εξοπλισμού, υλικών κ.λ.π. για το οποίο να διαθέτουν τα 
απαραίτητα τιμολόγια ή αποδείξεις αγοράς τους στα βι¬ 
βλία εξόδων της επιχείρησης. Ειδικά για τα μέλη Συνεται¬ 
ρισμών ή Αστικών Εταιρειών μη κερδοσκοπικού χαρακτή¬ 
ρα, σε περίπτωση μη συμπλήρωσης του ανωτέρου ποσού 
του διατεθέντος κεφαλαίου, μπορεί να καθορίζεται, ανά 
περίπτωση, από το Δ.Σ. του Οργανισμού ανάλογα με τις 
συνθήκες και τις ανάγκες απασχόλησης της περιοχής, με¬ 
τά από εξέταση των αιτήσεων τους από την αρμόδια Υπη¬ 
ρεσία και την Περ/κή Δ/νση. Το ανώτατο όριο του συνολι¬ 
κού κεφαλαίου για τη δημιουργία της επιχείρησης δενπρέ- 
πει να υπερβαίνει τα 35 εκατομμύρια δρχ. ή 102.714,6 6 . 

8. Οι άρρενες 18-29 ετών να έχουν εκπληρώσει ή νόμιμα 
απαλλαγεί από τις στρατιωτικές τους υποχρεώσεις και να 
διαθέτουν απολυτήριο ή νόμιμη απαλλαγή τους από τις 
στρατιωτικές του υποχρεώσεις. Εξαιρούνται της παραγρά¬ 
φου αυτής οι έγγαμοι εφόσον η σύζυγος δεν εργάζεται. 

Επίσης όσοι επιλέξουντην αυτοαπασχόληση στο πρό¬ 
γραμμα αυτό και επιδοτηθούν από το ειδικό αυτό Πρό¬ 
γραμμα Ολοκληρωμένων Παρεμβάσεων δεν μπορούν να 
ενταχθούν στη συνέχεια και στα προγράμματα "νέων 
ελευθέρων επαγγελματιών" που εφαρμόζονται από τον 
ΟΑΕΔ και αντίστροφα ( Ν 1836/89 άρθρα 6, 7 επέκταση 
της ισχύος του άρθρου 29 του Ν 1262/82 και άρθρο 6 του 
Ν 2434/96). 

9. ΔΙΑΔΙΚΑΣΙΑ ΥΠΑΓΩΓΗΣ 

Για να υπαχθεί στο πρόγραμμα αυτό ο ενδιαφερόμενος 
πρέπει να υποβάλλει στην υπηρεσία του ΟΑΕΔ ,στην πε¬ 
ριοχή αρμοδιότητας της οποίας λειτουργεί η επιχείρησή 
του τα ως άνω δικαιολογητικά (αίτηση, δελτίο ανεργίας, 
βεβαίωση δομής στήριξης, έναρξη επιτηδεύματος, κλπ). 

Για την ύπαρξη των προϋποθέσεων ένταξης στο πρό¬ 
γραμμα των νέων ελεύθερων επαγγελματιών κρίνουν οι 
κατά τόπους αρμόδιοι Δ/ντές ή Προϊστάμενοι των Υ.Ν., 
Τ.Υ., Γ.Ε. και ΚΠΑτου ΟΑΕΔ. 

10. ΟΡΟΙ ΤΟΥ ΠΡΟΓΡΑΜΜΑΤΟΣ 

Κατά το 24μηνο διάστημα της επιχορήγησης ο νέος 
ελεύθερος επαγγελματίας δεσμεύεται για τα εξής: 

1. Η είσπραξη της προκαταβολής θα πρέπει να γίνει μέ¬ 
σα σε 30 ημερολογιακές ημέρες από την ημερομηνία έκ¬ 
δοσης της εγκριτικής απόφασης. Σε περίπτωση παρέ¬ 
λευσης της ανωτέρω προθεσμίας η θέση ακυρώνεται. 

- Με τη λήξη του κάθε ενός 6μήνου, από την υπαγωγή 
του στο πρόγραμμα και μέσα σε προθεσμία 60 ημερολο¬ 
γιακών ημερών υποχρεούται να προσκομίσει: 

- Αίτηση στην οποία θα δηλώνει ότι η επιχείρηση του λει¬ 


τουργεί κανονικά και ότι το σύνολο των εσόδων και των 
εξόδων του προαναφερθέντος χρονικού διαστήματος εί¬ 
ναι τουλάχιστον ίσο με το ήμισυ του ποσού της δόσης που 
πρόκειται να εισπράξει, όπως θα εμφανίζεται στα βιβλία 
εσόδων και εξόδων του. 

- Βεβαίωση φορολογικής ενημερότητας, πιστωτικό τι¬ 
μολόγιο και επικυρωμένα φωτοαντίγραφα του βιβλίου 
εσόδων - εξόδων του προηγούμενου εξαμήνου. 

- Σε περίπτωση που κατατεθεί η αίτηση για την είσπρα¬ 
ξη της επί μέρους δόσης και εγκριθεί η καταβολή της και 
ο ενδιαφερόμενος δεν προσέλθει για είσπραξη εντός 30 
ημερών από την έγκρισή της, η αξίωση παραγράφεται. 

2. Ο ενταγμένος στο πρόγραμμα υποχρεούται να ενη¬ 
μερώνει την Υπηρεσία εγκαίρως και γραπτώς για οποια¬ 
δήποτε αλλαγή στα στοιχεία που έχει δηλώσει με την 
πρώτη αίτηση για ένταξή του. 

3. Η λειτουργία της επιχείρησής του να μη διακοπεί στο 
24μηνο διάστημα της επιχορήγησης, η δε απασχόληση 
του νέου ελεύθερου επαγγελματία στην επιχείρηση του 
να είναι πλήρης και αποκλειστική και να παρευρίσκεται 
αυτοπροσώπως κατάτον επιτόπιο έλεγχοτης Υπηρεσίας. 

11. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή όρων 
ή προϋποθέσεων, μετά από οποιαδήποτε πληρωμή πο¬ 
σού της επιχορήγησης στον Ν.Ε.Ε, θα εφαρμόζονται οι 
διατάξεις των παρ. 7 και 8 του άρθρου 29 του Ν. 1262/82, 
όπως συμπληρώθηκε από τα άρθρα 6 και 7του Ν. 1836/89 
και η επιχορήγηση θα διακόπτεται με επιστροφή του ανα- 
λογούντος ποσού. 

Ειδικότερα ο αρμόδιος Προϊστάμενος της Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη δια¬ 
κοπή της επιχορήγησης που έχει λάβει από τον ΟΑΕΔ και 
την επιστροφή του αναλογούντος ποσού που αντιστοιχεί 
στο υπόλοιπο χρονικό διάστημα του συνολικού χρόνου 
απασχόλησης με καταβολή εφάπαξ εντός 15 ημερών από 
την κοινοποίηση της απόφασης στον ενδιαφερόμενο. 

Εφόσον δεν επιστραφεί εμπρόθεσμα το αναλογούν πο¬ 
σό που αναζητείται, συντάσσεται μετά από απόφαση του 
Δ.Στου Οργανισμού, Πράξη Βεβαίωσης Οφειλής και απο- 
στέλλεται στην αρμόδια Δ.Ο.Υ για βεβαίωση και είσπρα¬ 
ξη του. 

Σε περίπτωση, φυλάκισης ή θανάτου, η διακοπή της επι¬ 
χορήγησης θα ισχύει χωρίς άλλες επιπτώσεις για τον 
επαγγελματία από την ημερομηνία που εμφανίσθηκε το 
πρόβλημα. 

12. ΔΑΠΑΝΗ 

Η δαπάνη για την εφαρμογή του μέτρου αυτού θα κα¬ 
λυφθεί από τον ΟΑΕΔ (ΚΑΕ 0658 Η1 του φορέα 200) και 
θα ανέλθει στο ποσό των 840.000.000 δρχ. ή 2.465.150,40 
6 , ήτοι: 200 άτομα X 4.200.000 ή 12.325,75 6 = 

840.000.000 δρχ. ή 2.465.150,40 6 . 

ΚΕΦΑΛΑΙΟ Ε’ 

ΣΥΣΤΗΜΑ ΠΑΡΑΚΟΛΟΥΘΗΣΗΣ 
ΚΑΙ ΕΛΕΓΧΟΥ ΤΟΥ ΠΡΟΓΡΑΜΜΑΤΟΣ 

1. ΕΠΙΛΥΣΗ ΔΙΑΦΟΡΩΝ 

• Οποιαδήποτε διαφορά προκύψει μεταξύ των ενταγ- 
μένων στο πρόγραμμα επιχειρήσεων ή ΝΕΕ και των Υπη¬ 
ρεσιών Απασχόλησης του ΟΑΕΔ θα επιλύεται με απόφα- 

ση του Περιφερειακού Διευθυντή ή από την Περιφερεια¬ 
κή Διοικητική Επιτροπή (Π.Δ.Ε) του Ο.Α.Ε.Δτου άρθρου 
11 του Ν.2224/1994, μετά από την υποβολή σχετικής έν¬ 
στασης από την επιχορηγούμενη με το πρόγραμμα επι¬ 
χείρηση, η οποία πρέπει να έχει υποβληθεί μέσα σε τριά¬ 
ντα (30) ημέρες από την κοινοποίηση της απορριπτικής 
απόφασης. 

• Ένσταση κατά απορριπτικής απόφασης του Περιφε¬ 
ρειακού Δ/ντή θα εξετάζεται για θεραπεία από το Δ.Σ του 
Οργανισμού ή από Επιτροπή που θα ορισθεί με απόφαση 
του Διοικητή του ΟΑΕΔ, εφόσον αυτή υποβληθεί εντός 30 
ημερών από την κοινοποίηση της απόφασης του Περιφε¬ 
ρειακού Διευθυντή ή της Π.Δ.Ε 

2. ΕΛΕΓΧΟΙ - ΠΑΡΑΚΟΛΟΥΘΗΣΗ ΤΟΥ ΠΡΟΓΡΑΜΜΑΤΟΣ 

1. Η αρμόδια Υπηρεσία ΟΑΕΔ υποχρεούται μετά από 
επιτόπιο έλεγχο, να συντάσσει έκθεση στην όποια θα κα¬ 
ταγράφονται με λεπτομέρεια αν τηρούνται οι όροι της 
ένταξης. 

Προκειμένου να εξασφαλισθεί η αποτελεσματικότητα 
των ενεργειών, λαμβάνονται όλα τα αναγκαία μέτρα για : 

-Την πιστή τήρηση των Εθνικών και Κοινοτικών Κανόνων 
στα πλαίσια των οποίων λειτουργεί το πρόγραμμα. 

-Την πρόληψη ή την εξακρίβωση τυχόν παραβάσεων κα¬ 
θώς και την επιβολή κυρώσεων. 

2. Οι ελεγχόμενες επιχειρήσεις και Ν.Ε.Ε. υποχρεού- 
νται: 

-Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

-Να τηρούν τα αποδεικτικά στοιχεία και έγγραφα που 
αναφέρονται στην παρούσα Υ. Α για τουλάχιστον 3 χρόνια 
από την αποπληρωμή του προγράμματος. 

3. Γιατην ομαλή πορεία των προγραμμάτων και την επί¬ 
τευξη των στόχων τους, θα παρακολουθούνται κάθε μή¬ 
να: 

-Οι καλυφθείσες θέσεις, οι οποίες προκύπτουν μετά την 
έκδοση των εγκριτικών αποφάσεων 

- Η καταβολή των επιχορηγήσεων κλπ. 

3. ΕΛΕΓΚΤΙΚΑ ΟΡΓΑΝΑ 

Α) Ελέγχους διενεργούν οι υπάλληλοιτου ΟΑΕΔ σύμφω¬ 
να με τα οριζόμενα στην Κοινή Υπουργική Απόφαση υπ' 
αριθμ. 2/34255/0022/6-6-2001-07-16 

Β) Έλεγχο επίσης μπορούν να διενεργούν τα εντεταλ¬ 
μένα προς τούτο Εθνικά Ελεγκτικά Όργανα και η Ευρω¬ 
παϊκή Ένωση. 

4. ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

Λεπτομέρειες εφαρμογής του προγράμματος θα ορι- 
σθούν με εγκύκλιο του ΟΑΕΔ, η οποία θα τύχει δημοσιό¬ 
τητας. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού 
και ως εκ τούτου δεν εμπίπτει στις διατάξεις της παρ. 3 
του άρθρου 22 του Ν. 2362/95 (περί δημοσίου λογιστι¬ 
κού). 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 7 Δεκεμβρίου 2001 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΠΠΑΣ 

Αριθ. ΥΠΠΟ/ΓΔΑ/ΑΡΧ/Β1/Φ32/ΚΗΡ/61771/2038 (2) 


Χαρακτηρισμός Ιερού Ναού Αγ. Ιωάννου Προδρόμου 
Δημ. Διαμ. Δρακότρυπας, Δήμου Μουζακίου, επαρ¬ 
χίας Καρδίτσας, Ν. Καρδίτσας, ως ιστορικό διατηρη¬ 
τέο μνημείο. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30-10-1991 (ΦΕΚ987/Β/ 
28-11-91 και ΦΕΚ 17/Β/16-1-92) για μεταβίβαση αρμοδιο¬ 
τήτων Υπουργού και δικαιώματος υπογραφής «Με Εντο¬ 
λή Υπουργού» και δικαιώματος υπογραφής στους Γ. 
Γραμματέα, Ειδ. Γραμματέα, Προϊστάμενους Δ/νσεων, 
Τμημάτων και γραφείων του ΥΠΠΟ. 

2) Τις διατάξεις του Κ.Ν. 5351/32 «Περί Αρχαιοτήτων». 

3) Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως αυτή διατυπώθηκε με την 
αριθμ. 105/31-10-2001 Συνεδρία του, αποφασίζουμε: 

Χαρακτηρίζουμετον Ιερό Ναό Αγ. Ιωάννου Προδρόμου, 
Δημ. Διαμ. Δρακότρυπας, Δήμου Μουζακίου, επαρχίας 
Καρδίτσας, Ν. Καρδίτσας, ως ιστορικό διατηρητέο μνη¬ 
μείο, με περιβάλλοντα χώρο 50 μ. γύρω από αυτόν. 

Πρόκειται για μονόκλιτο ναό με νάρθηκα στη βόρεια 
πλευρά. Στο Ιερό Βήμα σώζονται τοιχογραφίες οι οποίες 
βάσει επιγραφής χρονολογούνται στα 1741. 

Το τέμπλο κοσμείται με εικόνες του 17ου και 18ου αιώνα 

Από τις διατάξεις της απόφασης αυτής δεν προκαλού- 
νται δαπάνες σε βάρος του κρατικού προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2001 

Με εντολή Υπουργού 
Ο Διευθυντής 
ΙΣΙΔΩΡΟΣ ΚΑΚΟΥΡΗΣ 
-♦- 

Αριθ. ΥΠ Π Ο/ΓΔΑ/ΑΡΧ/Β1 /Φ34/ΚΗ Ρ/629721 /2082 ( 3 ) 

Χαρακτηρισμός Ιερού Ναού Αγ. Αθανασίου Παλαιού Πα- 
ντελεήμονα, Δήμου Ανατολικού Ν. Πιερίας, ως ιστορι¬ 
κού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) ΤηνΥ.Α.ΥΠΠΟ/ΓΝΟΣ/49095/30-10-1991 (ΦΕΚ 987/Β/ 
28-11-91 και ΦΕΚ 17/Β/16-1-92) για μεταβίβαση αρμοδιο¬ 
τήτων Υπουργού και δικαιώματος υπογραφής «Με Εντολή 
Υπουργού» στους Γ. Γ ραμματέα, Ειδ. Γ ραμματέα, Προϊ¬ 
στάμενους Δ/νσεων, Τμημάτων και Γραφείων του ΥΠΠΟ 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Την ομόφωνη γνωμοδότηση του Τοπικού Συμβουλίου 
Μνημείων Κεντρικής και Δυτικής Μακεδονίας όπως αυτή 
διατυπώθηκε με την αριθμ. 295/23-10-2001 Συνεδρία του, 
αποφασίζουμε: 

Χαρακτηρίζουμε τον Ιερό Ναό Αγίου Αθανασίου, που 
βρίσκεται στον Παλαιό Παντελεήμονα, Δήμου Ανατολι¬ 
κού Ολύμπου, Επαρχίας Πιερίας, Ν. Πιερίας, ως ιστορικό 
διατηρητέο μνημείο. 

Πρόκειται για μονόχωρο κτίσμα, με νάρθηκα σε υψηλό¬ 
τερο επίπεδο, τυπικό δείγμα κοιμητηριακού ναού του 
18ου - 19ου αιώνα στην περιοχή. 

Από τις διατάξεις της απόφασης αυτής δεν προκαλού- 
νται δαπάνες σε βάρος του κρατικού προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2001 

Με εντολή Υπουργού 
Ο Διευθυντής 
ΙΣΙΔΩΡΟΣ «ΑΚΟΥΡΗΣ 

-♦- 

Αριθ. ΥΠΠΟ/ΓΔΑ/ΑΡΧ/Β1/Φ30/ΚΗΡ/59082/1956 ( 4 ) 

Χαρακτηρισμός Ιερού Ναού Αγ. Γεωργίου, Δημ. Διαμ. Αγ. 
Νικολάου, Δήμου Βο'ίών, Επαρχίας Λιμεράς, Ν. Λακω¬ 
νίας, ως αρχαίου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α.ΥΠΠΟ/ΓΝΟΣ/49095/30-10-1991 (ΦΕΚ 987/Β/ 
28-11-91 και ΦΕΚ 17/Β/16-1-92) για μεταβίβαση αρμοδιο¬ 
τήτων Υπουργού και δικαιώματος υπογραφής «Με εντολή 
Υπουργού» στους Γ. Γραμματέα, Ειδ. Γραμματέα, Προϊ¬ 
στάμενους Δ/νσεων, Τμημάτων και Γραφείωντου ΥΠΠΟ. 

2) Τα άρθρα 2, 50 και 32 του Κ.Ν. 5351/32 «Περί Αρχαι¬ 
οτήτων». 

3) Την γνωμοδότηση του Τοπικού Συμβουλίου Μνημεί¬ 
ων Ανατολικής Πελοποννήσου όπως αυτή διατυπώθηκε 
με την αριθμ. 8/4.10.2001 συνεδρία του. 

Ανακοινώνουμε ότι ο Ιερός Ναός Αγίου Γεωργίου Κα- 
τζηλέρη ή Καρκατζέρη, Δημ. Διαμ. Αγ. Νικολάου, Δήμου 
Βοϊών, Επαρχίας Επιδαύρου Λιμηράς, Ν. Λακωνίας, είναι 
αρχαίο μνημείο. 

Πρόκειται για μονόχωρο καμαροσκέπαστο ναό, που 
απολήγει στα ανατολικά σε ημικυκλική αψίδα Ιερού και 
καλύπτεται από δίρριχτη κεραμοσκεπή στέγη. 

Στο εσωτερικό του ο ναός διαθέτει κτιστό τέμπλο με νε¬ 
ότερες εικόνες του 20ου αιώνα και κτιστή τράπεζα Ιερού. 
Στην βόρεια και την ανατολική πλευρά του σώζονται τμή¬ 
ματα τοιχογραφιών, οι οποίες χρονολογούνται μεταξύ του 
τέλους του 14ου αιώνα και των αρχών του 15ου αιώνα. 

Από τις διατάξεις της απόφασης αυτής δεν προκαλού- 
νται δαπάνες σε βάρος του κρατικού προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 23 Νοεμβρίου 2001 

Με εντολή Υπουργού 
Ο Διευθυντής 
ΙΣΙΔΩΡΟΣ «ΑΚΟΥΡΗΣ 

Αριθ. ΥΠΠΟ/ΓΔΑ/ΑΡΧ/Β1 /Φ32/ΚΗΡ/61770/2039 (5) 


Χαρακτηρισμός I. Μονής Γενεθλίου Θεοτόκου Κοιν. Διαμ. 
Βλασίου, Κοινότητας Αθαμανών, επαρχίας Καρδί¬ 
τσας, Νομού Καρδίτσας, ως ιστορικού διατηρητέου 
μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) για μεταβίβαση αρ¬ 
μοδιοτήτων Υπουργού και δικαιώματος υπογραφής «Με 
εντολή Υπουργού» και δικαιώματος υπογραφής στους Γ. 
Γραμματέα, Ειδ. Γραμματέα, Προϊστάμενους Δ/νσεων, 
Τμημάτων και γραφείων του ΥΠΠΟ. 

2) Τις διατάξεις του Κ. Ν. 5351/32 «Περί Αρχαιοτήτων». 

3) Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως αυτή διατυπώθηκε με την 
αριθμ. 105/31.10.2001 Συνεδρία του, αποφασίζουμε: 

Χαρακτηρίζουμε την Ιερά Μονή Γενεθλίου της Θεοτό¬ 
κου Κοινοτικού Διαμερίσματος Βλασίου, κοινότητας Αθα¬ 
μανών, επαρχίας Καρδίτσας, Νομού Καρδίτσας, ως ιστο¬ 
ρικό διατηρητέο μνημείο, με περιβάλλοντα χώρο 200 μ. 
γύρω της. 

Πρόκειται για εγκαταλελειμμένο σήμερα, μοναστηρια¬ 
κό συγκρότημα, από το οποίο σώζεται μόνο το καθολικό, 
που ανήκει στοντύπο του συνεπτυγμένου αθωνικού ναού. 
Το εσωτερικό είναι κατάγραφο με τοιχογραφίες των αγιο- 
γράφων Ιωάννη και Ιωάννη (1644), ενώ οι εξωτερικές τοι¬ 
χογραφίες είναι σε δύο στρώματα (το πρώτο χρονολογεί¬ 
ται λίγο μετά το 1662 και το δεύτερο το 1744). Το ξυλό¬ 
γλυπτο τέμπλο χρονολογείται στα 1641. 

Η Μονή αρχίζει να αναφέρεται χρονολογικά (επιγραφές 
σε κειμήλια της μονής) από τα τέλη του 16ου αι. 

Από τις διατάξεις της απόφασης αυτής δεν προκαλού- 
νται δαπάνες σε βάρος του κρατικού προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2001 

Με εντολή Υπουργού 
Ο Διευθυντής 
ΙΣΙΔΩΡΟΣ «ΑΚΟΥΡΗΣ 

-♦- 

Αριθ. Ε2/23892 (6) 

Χορήγηση άδειας άσκησης επαγγέλματος Φυσικού Νο¬ 
σοκομείων Ακτινοφυσικού Ιατρικής στην Κουσκουλή 
Παναγιώτα του Ιωάννου. 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Τις διατάξεις του Ν.Δ. 181/74 (ΦΕΚ 347/Α/74) «περί 
προστασίας εξ Ιοντιζουσών Ακτινοβολιών». 

2. Την αριθ. Α2στ/2073/83 (ΦΕΚ. 280/Β/83) υπουργική 
απόφαση «Καθορισμός προσόντων για την επαγγελματι¬ 
κή απασχόληση των Φυσικών Νοσοκομείων». 

3. Την αριθ. Α2στ/οικ. 2073/83 υπουργική απόφαση. 

4. Την από 23.1.2001 αίτηση της αναφερόμενου Φυσι¬ 
κού. 

5. Την γνωμοδότηση της αρμοδίας Επιτροπής χορήγη¬ 
σης άδειας άσκησης του Επαγγέλματος Φυσικού 
Νοσ/μείων Ακτινοφυσικού Ιατρικής (Συνεδρίαση 
10η/28.9.2001). 

6. Το Ν.2647/98 (ΦΕΚ237/Α/98) «Μεταβίβαση αρμοδιο¬ 
τήτων στις περιφέρειες και την Αυτ/ση και άλλες διατά¬ 
ξεις», αποφασίζουμε: 

Χορηγούμε άδεια άσκησης επαγγέλματος Φυσικού Νο¬ 


σοκομείων Ακτινοφυσικού Ιατρικής στην Κουσκουλή Πα¬ 
ναγιώτα του Ιωάννη. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Πάτρα, 12 Νοεμβρίου 2001 
Ο Νομάρχης 

ΕΥΣΤΑΘΙΟΣ ΑΘΑΝΑΣΟΠΟΥΛΟΣ - ΣΕΡΕΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




